
TENTAMEN  MEDICUM 

INAUGURALE, 

DE 

PNEUMONIA. 


AUCTORE  GEORGIO  LTJBBREN. 


Communi  Pneumoniae  nomine,  inflammatio 
tam  pleurae  quam  ipsius  pulmonis  significatur : 
nosologi  quidem  plerique  hos  duos  morbos  se- 
paratim  tractaverunt.  Quum  vero  ad  aegro¬ 
tantium  cubicula  ventum  est,  e  signis  mani¬ 
festis  morbi  situm  accurate  discernere  perdiffi¬ 
cile  est ;  quin  ubi  inflammatio  semel  pectus 
occupavit,  ex  alia  in  aliam  partem,  utpote  con¬ 
tiguam  fabricaeque  simillimae,  quam  facile 
atque  citissime  transire  potest.  In  Pneumonia 
etiam  curanda  sedes  multo  minus  quam  vehe¬ 
mentia  doloris  consideratur  ;  haec  enim  vim  in- 

flammationis  et  remedia  ad  eam  subigendam 
necessaria  indicat,  ideoque  sub  Pneumoniae 
titido  ambos  mihi  contemplari  morbos  animus 
est;  divisionem  quorundam  in  Pneumoniam 
sthenicam  et  asthenicam,  utpote  ad  parum 
utilia  ducturam,  nihil  moror.  Pneumonia  as¬ 
thenica,  si  quis  talis  existat  affectus,  signum 
est  Febrium  vel  Bronchitidis,  atque  sub  iis 
nominibus  consideranda. 


DE  DEFINITIONE . 

Morborum  perfectae  definitiones  paucae 
sunt,  difficile  enim  e  signis  externis  malum  in¬ 
ternum  deprehendere.  Definitione  autem  Cul¬ 
ee  ni  nihil  absolutius  vel  accuratius  esse  potest ; 
eamque  jure  omnes  admirantur.  Hisce  verbis 
Pneumoniam  definit : 

<c  Pyrexia,  dolor  in  quadam  thoracis  parte, 
"'  respiratio  difficilis,  tussis.” 

Ordine  Phlegmasiarum  collocat,  atque  in 
duas  quas  supra  memoravi  species  diducit,  ita 


DE  PNEUMONIA. 


3 


» 

tamen,  ut  cum  nobis  divisionis  hujusmodi  in 
eptias  se  sentire  fateatur. 


DE  MORBI  HISTORIA . 

Pectoris  inflammationem  aliquam  adesse 
judicamus,  si  dolor  in  quavis  ejus  parte  est, 
inspiratione  auctus,  simulque  febris  plus  minus 
gravis,  urget.  Dolor  inter  costam  sextam  et 
septimam  plerumque  grassari  dicitur,  saepius- 
que  dextram  quam  sinistram  thoracis  partem 
occupare ;  sed  haec  minus  firma  sunt,  quam 
nulla  non  pectoris  regio  saepissime  ei  sedem 
praebeat.  Quin  haud  paucis  dolor  inter  scapu¬ 
las  quasi  fixus  est,  et  formam  morbi  nequa¬ 
quam  faustam  constituit.  Ille  tamen  a  sede 
propria  in  varias  thoracis  partes  jaculari  solet, 
modo  acutissimus,  modo  hebes,  pro  inflamma¬ 
tionis  situ.  Medicorum  etiam  antiquiorum 
olim  fuit  opinio,  inflammationem  membranae 
quam  parenchymatis  visceris  cujusvis,  plus  do¬ 
loris  facessere.  Nec  idoneo  fundamento  haec 
notio  prorsus  caret ;  quamvis  fatendum  est. 

eam  saepenumero  alienam  esse,  ut  in  hoc  ipso 
morbo,  qui  nunquam  habet  parenchyma  inflam* 
matum  quin  membrana,  sive  pleurae,  sive 
bronchiarum  una  inflammata  videatur ;  sedes 
ergo  doloris  non  ullo  modo  crudelitatem  ejus 
explicat,  quae  quidem  aliis  minusque  cognitis 
causis  temperatur. 

In  morbi  progressu  respiratio  crebrior  fit 
saepe  60  vel  70  per  horae  sexagesimam  par¬ 
tem,  difficilior  simul.  Aucto  enim  fluctu 
sanguinis  per  pulmonem,  cellarum  ejus  aera 
capientium  spatium  diminuitur  ideoque  ipsae 
minus  explicatae,  crebriorem  quae  compenset 
aeris  reciprocationem  postulant,  atque  dolor 
Pneumoniae  proprius  expansionem  thoracis 
necessariam  prohibet  ob  cruciatum.  Spiritus 
calidior  fit,  aeger  saepe  non  nisi  altero  latere, 
decumbere  potest,  nec  spirare  nisi  positu  cor¬ 
poris  erecto,  quo  spatium  facilius  praebetur 
pulmonibus  expandendis,  diaphragmatis  de¬ 
scensui.  Si  inflammatio  pulmonum  substan¬ 
tiam  occupaverit,  aeger  latere  affecto  facilius 
decumbit,  quippe  quia  lobus  pulmonis  non  af¬ 
fectus  tum  nihil  comprimatur.  Si  vero  sum- 

mam  tantum  pleuram  occupaverit  in  latus 
sanum  facillime  decumbetur,  scilicet  dolore 
tum  lenito.  Quando  quidem  erectus  sedere 
cogitur  neque  in  alterutrum  latus  incumbere 
potest,  totum  pulmonem  affici  monstrat. 

Pulsus  celer  est,  atque  apud  initium  morbi 
fortis  plerumque  ac  durus;  sed  aliquamdiu 
post  saepe  imbecillus  fit,  debilis,  inaequalis. 
Hoc  autem  vel  inflammatio  maxime  intensa 
fecerit,  vel  ventriculus  sinister  cordis  copiam 
sanguinis  idoneam  non  amplius  excipiens,  vel 
doloris  demum  vehementia  liberam  thoracis 
expansionem  ideoque  sanguinis  per  pulmones 
transitum,  impediens.  Tum  etiam  sanguinis 
venosi  reditus  ad  pulmones  impeditur,  unde 
vasorum  capitis  distentio  gignitur,  facies  tu¬ 
mescit,  livescit,  oculi  nitent  rubentque  mem¬ 
bra  extrema,  deficiente  jam  sanguine  arterioso, 
frigescunt,  homo  delirio  vel  sopore  afficitur. 
Tussis  semper  adest  dolorem  augens  primo 
fere  sicca,  postea  vero  humida.  V ehementioris 
inflammationis  signum  est,  sanguinem  purum 
sputo  ejicere.  Cutis  calida  atque  sicca  est, 
sitis  urget,  urina  colore  profundo  est,  nec  quid^- 

quam  demittit,  nisi  finem  versus  morbi ;  alvus 
plerumque  adstricta. 


DE  FINIB  US. 

Pneumoniae  frequentissima,  et  sola  optan¬ 
da  terminatio  resolutio  est.  kEa  enim  paulatim 
subsidit  inflammatio,  pulmones  in  statu  pene 
naturali  relinquens.  Paro  quidem  evenit  nisi 
artis  auxilio,  rarissime  autem  post  diem  morbi 
septimam  sine  remediis  praetergressam.  Ante 
hunc  diem  resolutionis  indicia  plerumque 
apparent  cum  materia  crassa,  opaca,  albida 
saepe  sanguine  tincta  sine  ulla  difficultate 
ex  sputo  exscreata  dolorem  levante  simulque 
febris  remittit ;  saepe  perspiratio  generalis  re¬ 
solutionem  comitatur  levamen  adducens  •  qui 
non  levant  sudores,  infausti  sunt ;  sanguinis 
e  naribus  profluvia,  vel  e  recto,  siquando  hae¬ 
morrhoides  suppressae  excitaverint,  fluxus  uri¬ 
nae  copiosus,  sedimentum  albidum  deponens 
morbum  aliquando  terminare  visa  sunt. 


DE  PNEUMONIA. 


Tempus  quo  suppuratio  supervenit  valde 
incertum  est.  Vulgo,  sed  perperam  docent 
ante  septimum  incipere  diem ;  sed  perplurima 
extant  exempla,  quibus  non  tantum  post  sep¬ 
timum  sed  decimum  diem #  Pneumonia  reso¬ 
luta  fuit;  quod  coeperit  hisce  signis  cognoscas, 
dolor  subito  quiescit,  neque  tamen  quid  ex 
profluviis  criticis  adest.  Horrores  sunt,  spiri¬ 
tus  difficultas  manet  cum  ponderis  in  thorace 
sensu,  tussis  modo  sicca, modo  purulenta  urget, 
pulsus  remollescit,  sed  celeritate  sua  persistit, 
atqua  febris  formam  hecticam  induit. 

Vomica,  seu  pulmonum  abscessus  diversis 
rationibus  finiri  potest,  pro  situ  ejus  atque  na¬ 
tura.  Si  vomica  externa  sit,  materia  viam 
sibi  inter  costas  parare,  et  extrinsecus  patere 
potest,  abscessu  tandem  sanescente.  Vel  in 
cavum  thoracis  sese  exonerare  poterit  quo  ca¬ 
su  Empyema  factum  esse  dicimus.  Empye¬ 
matis  signum  est,  ponderis  atque  fluctuantis 
quasi  humoris  sensus  in  pectore,  atque  hic  af¬ 
fectus  plerumque  necat.  Tertius  finis  est  ubi 

pus  sese  effundit  in  bronchias  indeque  excre¬ 
atur.  Abscessus  si  parvus  sanescere  potest,  sed 
in  plerisque  exemplis  Phthisis  pulmonalis  su¬ 
pervenit.  Denique,  vomica  in  pulmone  inter¬ 
no  formari  potest,  ibique  diu  integra  manere, 
donec  hectica  assidua  miserum  exhauriat,  vel 
materiam  suam  purulentam  subito  effundens, 
momento  suffocet. 

Quod  olim  Scirrhum  pulmonum  medici  vo¬ 
cabant  species  effusionis  erat,  quae  nunc  He- 
pati  satio  audit.  Multum  sanguinis  vel  lym¬ 
phae  coagulantis  in  cellas  reticulatas,  et  pleu¬ 
ram  pulmonum  effunditur,  quo  fit  ut  viae  hu¬ 
jus  spiritales  penitus  clausae  fiant,  pulmo  tho¬ 
raci  adhaeret,  et  massa  fusca  iners,  aere  non 
amplius  dilatabilis  caveam  hujus  nunc  occu¬ 
pat.  Latus,  extrinsecus  inspectum,  collapsum 
apparet,  sano  jam  turgente.  Tussis  difficilis 
saepe  restat,  et  dolor  aliquis  ;  nec  raro  in  fe¬ 
brem  hecticam  degenerat. 

Quin  sanguinis  vel  seri  profusio  in  substan  - 
tiam  pulmonum  facta  celerem  suffocationem 
inducere  queat. 

Hydrothoracem  exudatio  e  pleura  nimia  fa- 

cile  inducit.  Fluctuantis  humoris  sensu  in 
pectore,  urina  parca,  membrorum  tumore,  pal¬ 
pitationibus,  somniis  perturbatis,  dyspnoea  in¬ 
genti  tussi  facile  is  agnoscitur. 

Adhaesio  pulmonum  ad  pleuram  costarum 
sollenis  est  morbi  terminatio. 

Gangraena  perraro  evenit,  atque  tum  semper 
lethalis  fit.  Hujusmodi  exempla  quaedam 
Huxam  se  vidisse  narrat.  Hecentiores  autem 
scriptores  vix  fidem  adhibent. 

CADAVERIS  INCISIO. 

Pulmones  varias  praebent  species  morbidas 
in  Pneumonia.  Aliquando  inflammatio  non 
ita  intensa  fuit  ut  fabricae  mutationem  insig¬ 
nem  genuerit;  parte  nihilominus  aliquantulum 
rubente,  atque  sanguine  turgente ;  aqua  de¬ 
mum  mersa  facile  descendente.  Alias  pul¬ 
monis  ac  pleurae  portiones  corruptae  inveni¬ 
untur  ;  puris  quoque  collectiones  in  pulmoni¬ 
bus  obveniunt;  bronchiae  eodem  interclusae 

sunt  propter  vomicam  ruptam.  Quoque  san- 

guinis  vel  seri  effusiones  in  pulmonibus  viden¬ 
tur,  superficies  strato  lymphae  vel  tuberculis 
obsessa. 


DE  CAUSIS . 

De  Excitantibus . — Earum  princeps  frigus 
est,  praesertim  si  corpori  calefacto  admotum, 
aut  pulmonibus  per  aerem  inhalatum.  Subitae 
coeli  vicissitudines,  corporis  nisus  vehementes 
quibus  sanguis  ad  pulmones  raptim  accelera¬ 
tur,  ingentia  vocis  conamina,  utpote  quae  san¬ 
guinis  transitum  per  pulmones  impediant,  va¬ 
porum  acrium  inhalatio,  potus  stimulantes, 
pectoris  vulnera,  causae  rariores  sunt.  Conta¬ 
giones  quaedam,  ut  Rubeola,  variola,  Scarlati¬ 
na  exanthematum  pulmones  inflammare  ten¬ 
dunt  ;  nec  raro  catarrhus,  pertussis,  febris  con¬ 
tinua,  rheumatismus,  podagra  similem  Pneu¬ 
moniam  sympatheticam  generare  videntur. 

Causae  praedisponentesswnt :  Temperamen¬ 
tum  corporis  sanguineum,  prava  thoracis  con¬ 
formatio,  diathesis,  vel  proclivitas  strumosa,  uti 

quidam  affirmant,  aetas  robusta,  pleni,  pin¬ 
gues,  laute  viventes,  exercitati  homines. 

Quicquid  demum  corporis  plenitudinem  au¬ 
get,  proclive  illud  ad  inflammationem  pulmo¬ 
num  vehementer  reddit. 

Causa  proxima,  hoc  est,  morbi  ratio  vel  the¬ 
oria,  valde  simplex  est.  Frigus  admotum  vasa 
cutis  minima  constringit,  similemque,  verisi¬ 
mile  est,  constrictionem  vasorum  pulmonum 
gignit,  cui  inflammatio  facile  supervenit.  Pari 
consensu  cum  cute  fit  ea  Peripneumonia  no¬ 
tha  cui  in  membrana  pulmonum  mucosa  sedes 
est,  hodieque  bronchitis  audit. 

DIAGNOSIS . 

Soli  morbi  quibuscum  Pneumonia  confundi 
potest  sunt  Carditis,  Bronchitis,  Pleurodynia, 
Hydrothor  ax.  Hepatitis,  Diaphragmitis. 

Difficilis  fere  impossibilis  quidem  distinctio 
inter  pulmonis  atque  cordis  inflammationem 
est;  saepe  enim  conjuncta  adsunt  una,  saepius 
altera  in  alteram  transit.  Signa  quoque  per- 

quam  similia  sunt ;  sed  Carditis  pulsum  haud 
ita  durum,  abnormem,  intercisum  vel  inae¬ 
qualem  exhibet,  crebras  palpitationes  animique 
defectiones,  positumque  corporis  semireclina- 
tum  postulat.  Denique  dolor  sedem  cordis, 
qua  vix  pulmo  affici  posset,  semper  occupat. 

Bronchitis ,  Catarrhus  senilis ,  Peripneumonia 
Notha,  vel  si  qua  alia  supersint  nomina  inflam¬ 
matio  membranae  mucosae  Pulmonum  est, 
ideoque  semper  ingenii  mitioris.  Propter  enim 
vasorum  facilem  depletionem,  febris  minus  in¬ 
tenditur,  nec  ita  prompte  malum  serpit.  Dis¬ 
tinguitur  porro  tussi  molestiore,  ideoque  cum 
capitis  saepe  dolore  ac  vomitu;  integram  vitae 
aetatem  rarius  adoritur. 

Pleurodynia  vix  febrem  habet,  pressu  cru¬ 
deliter  exacerbatur,  sine  tussi  est,  sine  anxie¬ 
tate.  Hydrotborax  saepe  distingui  non  potest ; 
vel,  ut  verius  dicam,  lenta  est  Pneumoniae  in 
seri  effusionem  transgressio.  Spiritus  tamen 
difficilior  est,  et  urina  parca,  multo  albumine 
onusta  ;  pallor  faciei  saepe,  pedum  tumor,  su¬ 
bita  e  somno  excitatio. 

A  Pneumonia  Hepatitis  distingui  potest  do¬ 
lore  in  hepatis  regione,  ad  scapulas  jaculante, 
difficili  in  latus  sinistrum  decubitu,  atque  fla- 
vedinis  tinctu  oculos  cutemque  occupante. 
Quinimo  lenta  est  Hepatitis,  cum  Dyspepsia 
conjunctissima ;  regio  sub  cartilaginibus  dex¬ 
tra  sub  digitorum  pressu,  dolet. 

Diaphragmitis  morbus  est  nequaquam  fre¬ 
quens  ;  siquando  contigerit,  Pneumoniae  mire 
aemula  visa  est.  Privata  tamen  esse  signa 
dicuntur  singultus,  risus  sardonicus  sensus 
quasi  cinctus  per  margines  costarum. 


PROGNOSIS. 

-  •  ■  ;  O  5  ;•  .  i.t  l&tj/jj  ■■ 

In  prognosi  proferenda  observari  debent 
conditio  aegri,  praesertim  pulmonum  ejus ; 
nec  non  morbi  duratio,  violentiaque. 

Si  homo  Phthisi  obnoxius  sit,  atque  tuber¬ 
cula  pulmonum  indicet,  morbove  saepe  affec¬ 
tus  sit,  tum  terminatio  parum  fausta  metuenda 
est,  praesertim  si  morbus  plures  dies  protrac¬ 
tus,  remediis  non  cessavit.  Si  vero  aeger, 

contra,  habitus  corporis  sani  sit,  morbus  sub 
initio  deprehensus,  tum  resolutio  expectanda 
est.  Signa  infausta  sunt,  spiritus  exiles,  crebri, 
sonitu  crepitante  absoluti,  orthopnoea,  pulsus 
tenuis,  subductus,  abnormis;  vultus  tumens 
lividus,  suffocationem  minans. 

Signa  fausta  sunt,  pulsus  plenus,  aequalis 
quamvis  frequens,  respiratio  nec  gravis,  nec 
dolens,  sputum  crassum,  albido-flavidum  ali¬ 
quando  sanguine  tinctum,  sine  difficultate, 
et  summo  cum  levamine  ejectum. 


CURATIO. 

Evidens  est  Pneumoniam  variam  poscere 
curationem,  pro  duratione  ejus,  et  aegri  con¬ 
ditione  jam  praesente.  In  omni  inflamma¬ 
tione  remedia  quae  sanguinis  impetum  leniant 
manifesto  indicantur,  ita  tamen  ne  eundem  ab 
aliis  partibus  ad  locum  laborantem  divertant. 
Hinc  sanguinis  missio,  alvi  purgatio,  diapho¬ 
retica,  epispastica,  expectorantia,  praecipue 
sunt  remedia  adversus  Pneumoniam ;  et  fiigus 

nimium  ne  ad  pulmones  summae  cutis  hu¬ 
mores  dirigat,  non  minus  caute  quam  calor 
fugiendum.  His  quidem  diligenter  admotis 
remediis,  morbus  plerumque  cedere  solet ;  ac 
de  iis  igitur  paullo  fusius  sigillatim  tractare 
destinavi. 

Venaesectio  princeps  remedium  est,  cui  qui¬ 
dem  alia  nihil  nisi  subsidia  sunt.  Quando- 
cunque  pulmonum  inflammatio  se  ostendit 
per  signa  sua  prima,  tum  sanguinis  detractio 
statim  adhibenda  est.  Modica  enim  sanguinis 
copia  sub  initium  missa  plerumque  morbum 
intercidere  valebit,  atque  diras  alioquin  acces¬ 
suras  sequelas,  prorsus  arcebit.  Sanguis  am¬ 
plo  de  vulnere  fluere  debet,  donec  dolor  jam, 
inspiratione  facta,  vix  percipi  potest,  pulsus 
fere  naturalis  evasit.  Si  vero  signa  revertan¬ 
tur  cum  pulsu  duro,  vena  iterum  tundenda  erit; 
atque  hoc  iteretur  saepius,  si  opus  sit,  donec 
effectus  quem  cupimus,  supervenerit ;  vix  ta¬ 
men  post  pulsus  plenitudinem  atque  rigorem 
domatos  etiamsi  dolor  perstare  videatur.  Tum 
sanguinis  detractio  specialis,  vel  epispastica  illi 
substituenda  sunt;  namque  nimio  sanguinis 

detracto,  vasa  ita  debilitare  possemus,  ut  vires 
amissas  nunquam  recuperare  valerent. 

De  sanguinis  vero  missi  utilitate,  male  ju¬ 
dicamus  e  solo  pulsus  arteriarum  tactu.  Dal- 
lacissima  enim  res  pulsus  est,  saepe  parvus  ac 
debilis  etiam  cum  aeger  pene  vi  morbi  suffo¬ 
catur.  Talis  vero  sanguinis  detractio  saepe 
ipsis  mortis  faucibus  eripiet,  quin  pulsus  statim 
firmior  vegetiorque  evadet.  Imo  pro  lege 
universa  proponi  potest,  “  sanguinem  ullo 
tempore  ante  suppurationis  indicia  manifesta 
tuto  mitti  posse,  celebrandum  vero  pro  signis 
tum  praesentibus,  cum  eo  tamen,  ut  sanguis 
quanto  diutius  malum  perseveraverit,  tanto 
parcius  mittatur,  quippe  quod,  vasculis  reso¬ 
lutis,  facile  in  effusionem,  aliaque  mala  prae¬ 
cipitare  possit 

Epispastica  commodissime  post  inflamma¬ 
tionem  sanguinis  missione  subactam  adhiberi 
possunt,  saepeque  morbi  reliquias  fugabunt, 
praesertim  dolorem  tussimque.  Ampla,  et 
doloris  sedi  recta  admota  esse  debent ;  quod 
si  unum  ex  his  non  sufficerit,  melius  erit  aliud 

adhibere,  quam  ulcus  ab  illo  factum  unguentis 
irritantibus  apertum  conservare. 

Cathartica. — In  pulmonum  inflammatione, 
vehemens  alvi  purgatio  nocere  visa  est,  id 
quod  morbo  provectiore  utique  fieri  potest, 
sed  initio  morbi  medicamentum  quod  alvum 
alacriter  purget,  summopere  proficiet  ad  in¬ 
flammationem  domandum.  Hunc  ad  finem 
cujusvis  ex  salibus  mediis  solutio  divisis  por¬ 
tionibus  ad  alvi  purgationem  propinata,  vel 
calomelas  cum  j  alapa  idonea  erunt ;  quin  leni 
quodam  medicamine  alvus  per  totum  morbi 
progressum  laxa  conservari  debet. 

Emetica  ad  vomitum  usque  agentia  nocere 
existimantur,  sed  portiones  tantulae  ut  nau¬ 
seam  solummodo  moveant  utilissima  fiunt  re¬ 
media  ;  sputum  promovent,  cutem  relaxant. 
Ex  antimonio  parata  quasi  specifica  in  Pneu¬ 
monia  habentur,  maxime  vero  solutio  vel 
vinum  tartratis  antimonii. 

Expectorantia. — Inter  actionem  inflamma¬ 
toriam,  vel  initium  morbi,  potus  mucilaginosi 
praeter  haustus  antimonio  ad  nauseam  imbu- 
-  tos,  vaporisque  inhalatio  optima  sunt  expec- 

torantia.  Gummi  autem  foetida  et  scilla  sti¬ 
mulant  nimis  ;  sed  postquam  inflammatio  sub- 
sederit,  sputum  coeperit,  tum  ea  propinata, 
hoc  utiliter  promovere  queunt. 

Refrigerantia  non  multum  prosunt.  Jure 
enim  optimi  dubitant  medici,  num  frigus  in 
Pneumonia  omnino  expedit,  Gkegorius  60° 
suadere  solitus  est,  pro  calore  cubiculi  quo 
aeger  se  continet.  Haustus  salinus  efferves^* 
cens  tamen  nihil  nocere  potest,  atque  sitim 
restinguere  videtur. 

Sedantia  saltem  narcotica  hoc  morbo  caute 
adhiberi  debent,  Ex  his  opium  princeps,  ta¬ 
men  non  nisi  post  inflammationem  subactam 
dari  licet,  sputo  jam  pene  strangulante.  An¬ 
gores  enim  mitigat,  sputum  laxat.  Haud 
pauci  ab  initio  morbi  digitalem  aegris  haurien¬ 
dam  imperant,  pulsum,  ideoque  nisum  in¬ 
flammationis  lenire  putantes.  Recentiorum 
autem  experientia  parum  hanc  curationem 
probavit :  atque  prudens  idoneaque  sanguinis 
missio  facile  remedio  tam  ambiguo  super¬ 
sedet. 

DE  DIJETA  ET A  REGIMINE . 

Inflammatione  adhuc  urgente,  aeger  na¬ 
turaliter  cibum  parum  appetit,  atque  oblatum, 
quicquid  calefaceret  vel  stimularet,  vel  concoc- 
tu  difficile  esset,  quasi  providae  naturae  moni¬ 
tu  rejicit.  Talia  igitur  diligenter  vitari  de¬ 
bent,  levissimis  tantum  et  concoctu  facillimis 
ei  substitutis.  Dum  convalescit,  ne  aeger  re¬ 
cidat  summopere  advertendum  est :  quoniam 
tum  pulmones  debiles  valdeque  irritabiles  ali¬ 
quamdiu  perstant.  A  frigore  atque  excitatio¬ 
ne  externa  homo  caveat,  necnon  ab  omni  ex¬ 
citatione,  praesertim  ipsorum  pulmonum,  qua¬ 
lis  loquendo,  canendo,  currendo,  vel  celeriter 
equitando  generari  consuevit.  Veteres  ad  pul¬ 
mones  confirmandos  “  claram  lectionem”  usui 
commendabant,  sed  initio  convalescentibus  uti¬ 
que  haec  fugienda  est.  Ante  omnia  indusium 
laneum  cuti  proximum  induat;  aeris  vicissitu¬ 
dines  graviores  evitet ;  tum  paulatim  ad  mo¬ 
res  solitumque  vitae  genus  se  reducat,  donec 
pristinus  vigor  corpori  fuerit  restitutus. 

